JY LEES NOU Swem het Ritalin vervang vir Olimpiese kampioen Cameron van der Burgh
En van toe af was sy oog op oorwinning. Niks sou in sy pad staan nie. Nie eens ’n besering nie. Toe hy op 15 sy enkel gebreek het, was sy been skaars ’n week in gips toe hy sy ma vra om hom na die Virgin Active naby hul huis te vat, vertel sy. “Hy het gesê hy kan dalk nie swem nie, maar hy kan die res van sy lyf sterk hou terwyl sy enkel gesond word.”
Sedertdien het hy verskeie medaljes gewen en wêreldrekords verbeter.
Maar dertien jaar ná klein Cameron se groot teleurstelling in daardie kleedkamer in Australië het hy die?grote, die belangrikste, gewen: ’n goue?medalje by die Olimpiese Spele. En hy het die eerste Suid-Afrikaanse manswemmer geword wat ’n goue medalje in ’n individuele nommer om sy nek kon hang.
“Dit voel soos . . .” Hy bly ’n oomblik stil en dink. “Jy weet, as jy?’n kind kry, sal hy altyd jou baba wees en jy sal altyd gelukkig wees as jy hom vashou. Dít is hoe dit voel.”
’n Paar minute vroeër, tydens die?fotosessie, het Cameron haar styf op? sy skoot vasgehou. In haar goudgeel rok het dit nie veel verbeelding geverg om te sien dat sy Cameron se eintlike goue medalje is nie. En dit was net so moeilik om haar te kry, spot hy.
“Dit was ’n groot uitdaging. Sy was nie seker of sy die verhouding ’n kans wou gee nie. Sy het gedink ek is ’n player,” lag hy. “Ek moes baie moeite doen. Ek het gereeld vir haar blomme en sjokolade gestuur.”
Die twee was ’n skoolliefde, maar dit het doodgeloop toe sy gaan studeer het. Cameron se sjokolade en blomme het toe gewerk, want dinge het weer vlamgevat nadat hy haar een jaar saam met hom na die Durban July-perdewedren genooi het. Hulle was toe vir twee en ’n half jaar lank in ’n langafstandverhouding, vertel Jana, totdat sy aan die begin van die jaar Pretoria toe getrek het om naby hom te wees. Sy werk nou as grafiese kunstenaar vir haar pa se maatskappy wat finansiële stelsels by myne in werking stel. Nou blom hul verhouding, net soveel soos Cameron se swemloopbaan . . .
Ek wil baie aandag aan my stigting gee. Ek moet gaan sit en dink oor my nuwe swemdoelwitte. ’n Borsslag-swemmer se goue jare is tussen 24 en 28. Dis hoekom ek voel die volgende vier jaar behoort my beste swemjare te wees -? ás ek nie ’n besering opdoen nie. Ek wil my titel by die volgende Spele gaan verdedig. Die belangrikste is om gemotiveerd te bly. Ek raak so vinnig verveeld . . . Maar ek is nie verveeld met háár nie. [Hy draai na Jana. Sy lag.]
Hoe hanteer julle dit om mekaar? so min te sien?
Cameron, jy volg seker ’n streng eetplan. Kan julle ooit saam ’n hamburger geniet of ’n bottel? wyn drink?
Ek is op die oomblik aan die bopunt van die leer omdat ek ’n goue medalje gewen het. Maar sodra ek weer gaan begin oefen, gaan ek vir myself sê ?ek is nou weer aan die onderkant ?en ek moet van voor af werk om bo uit te kom.